
	            МИНИСТЕРСТВО НА ЗЕМЕДЕЛИЕТО И ХРАНИТЕ

	 Адрес: гр.Твърдица, ПК 8890, ул. „Балкан” № 29, тел. 045442534, e-mail: dgstvurditsa@uidp-sliven.com





  ОДОБРИЛ:………п……….
   Регламент /ЕС/2016/679
       ИНЖ. КОСТА АШЛАМОВ 
      ДИРЕКТОР ТП ДГС ТВЪРДИЦА


 А Н А Л И З
   НА ПОЛОЖИТЕЛНИТЕ И ОТРИЦАТЕЛНИТЕ ЕКОЛОГИЧНИ СОЦИАЛНИ   
                        ВЪНШНИ ЕФЕКТИ ОТ ДЕЙНОСТТА НА ТП ДГС                                                                                                  
                                                              „ТВЪРДИЦА”
                                                ( Индикатори 5.3.1 и 5.3.2 )

Държавно Горско Стопанство „Твърдица” се намира в Сливенска област и заема земите на Община Твърдица.
Разнообразието на релефа, почвените характеристики и климата обуславят биологичното разнообразие на стопанството. Горските екосистеми в района са ценни в икономически, екологичен и социален аспект, тъй като поддържат богат растителен и животински свят и имат важни водорегулиращи, противоерозионни, рекреационни и естетически функции.
ТП ,,ДГС Твърдица” обхваща горските територии и горите в земеделски територии държавна собственост - 19 645 ха.
През 2025 г. от лесокултурните дейности са планирани  и извършени:

· Попълване на култури  - 1,2 дка.
· Отглеждане на култури - 81 дка; 

Стопанисване:
Маркирани са по разчет 38216 м³, а по отчет 51143 м³ за ЛФ 2025 г.
В раздел стопанисване имаме отгледни сечи без материален добив по разчет 42 дка. Извършени отгледни сечи без материален добив на 44 дка.
Извършено е подпомагане на естественото възобновяване  на 365 дка.
                    Дърводобив ДГТ:  
Добитата и реализирана дървесина за периода 01.01.2025 г.-31.12.2025 г.  по видове сечи и категории дървесина е както следва: 









	Вид сеч
	Средногодишно ползване по ГСП 2021 год. /м3/
	Добито количество дървесина през 2025 год. /м3/

	
	СМ
	ЛМ
	Едра
	Сред-на
	Дреб-на
	Вс.стр.
	Дърва
	Вър-шина
	СМ
	ЛМ
	Едра
	Сред-на
	Дреб-на
	Вс.стр
	Дърва
	Вър-шина

	Възобнови-телни сечи - общо 
	24805
	21762
	5427
	2252
	484
	8163
	
13291

	308
	19703
	19672
	3143
	712
	19
	3874
	15798
	0

	в т.ч. 
високостъблени гори 
	18598
	16290
	5070
	1114
	235
	6419
	9654
	217
	7162
	7162
	1874
	0
	0
	1874
	5288
	0

	Отгледни сечи - общо 
	13261
	10096
	1369
	3554
	1342
	6265
	3077
	754
	7648
	7648
	1383
	1192
	200
	2775
	4873
	0

	Сан. и прин. сечи - общо 
	 0
	0
	0
	0
	0
	0
	0
	0
	5737
	5737
	494
	388
	0
	882
	4855
	0

	Други 
	150
	113
	   64
	19
	3
	86
	24
	3
	0
	0
	0
	0
	0
	0
	0
	0

	Всички сечи- общо 
	38216
	31971
	6860
	5825
	1829
	14514
	16392
	1065
	33233
	33057
	5020
	2292
	219
	7531
	25526
	0



Добивът и реализирането на дървесина са извършени след проведени процедури по реда на  и при спазване изискванията на чл. 10, ал. 1, т. 1 от Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти. Изпълнението на дейностите е осъществено при спазването на действащата нормативна уредба. 
Ловностопански мероприятия и странични ползвания:
· Ловностопански мероприятия – създаване и поддръжка на дивечови ниви
· Подхранване на дивеча
· Поддръжка на биотехнически съоръжения
· Недървесни горски продукти,остатъци от сечта-за годината има издадени позволителни за събиране на: 
· зеленина от габър, сурови пръчки от леска/дрян, лист лопен, лист левурда, корен глухарче, дребноцветна върбовка, стрък бабини зъби, стрък коприва, жълт кантарион, стрък бял равнец, лист къпина, 
При извършване на настоящия анализ бяха взети под внимание като примери, следните типове негативни екологични външни ефекти: замърсявания в следствие на горскостопанските дейности; унищожаването на някои видове организми; негативни въздействия върху водните ресурси; унищожаване на горски пътища; уплътняване и ерозия на почвата; залесявания с неподходящи видове (влошаване на здравословното състояние на насажденията, увеличаване риска от пожари, влошаване на екосистемните функции, разпространение на инвазивни видове); намаляване на устойчивостта на насажденията и горските екосистеми по отношение на биотични и абиотични фактори; предписания от проверки на други административни органи относно изпълнението на горскостопанските дейности; - трансформация на горски територии в негорски територии и др., както и следните типове негативни социални външни ефекти: нарушаване на правата на собственост и ползване; нанасяне на имуществени вреди; негативно въздействие върху пътната и комуникационна инфраструктура, водопреносната и електропреносната мрежа; негативно въздействие върху водоизточници; негативно въздействие върху обекти важни за местните общности (туризъм, рекреация, образование, религиозни и културни средища, места с историческа значимост и др.); негативни въздействия върху ловностопански дейности на местните общности и други. 
През годината са спазени изискванията за провеждане на фитосанитарно обследване състоянието на гората. 
От извършeните  лесопатологични обследвания и постъпилите и регистрирани общо 23 бр. сигнални листове и ЛПО към тях, както и 5 броя ЛПО на сигнални листи от предходна година в ТП ,, ДГС  Твърдица’’ са установени: 

· съхнене на бора –  2 бр. сигнални листове;
· съхнене на белия бор – 1 бр.  сигнален лист;
· нападение от типограф – 10 бр.  сигнални листове;
· съхнене на дъба – 2 бр.сигнални листове;
· борова процесионка – 2 бр. сигнални листове;
·  корояди – 6 бр. сигнални листове;

5 броя ЛПО, като 1 бр. за съхнене на черния бор и 4 бр. за нападение за борова процесионка.

В засегнатите насаждения има единично съхнещи дървета по цялата площ, също и            на групи. 
Здравословното състояние на горите в ТП ДГС ,,Твърдица” е добро.

За дейностите по опазване на горските територии са определени служители от стопанството, на които са им поверени, със заповед на директора, охранителни участъци, за които отговарят. Със заповед на директора се определят и изготвят графици за дежурните служители през празнични и почивните дни. Има изготвени процедури за реагиране и създаване на спешна организация и потушаване на горски пожари. Осигурени са средства за поддържане на 13 800 л.м. минерализовани ивици и 19 000 л.м. лесокултурни прегради. През 2025 г. са извършени множество проверки на обектите за добив на дървесина, по време на ловни излети, на защитени територии и др. 
Регулярно се предават и чек-листи за осигуряване на безопасни и здравословни условия на труд, изправност на техниката и спазване на изискванията за изпълнение на горскостопански дейности от извършени периодични проверки. При тях няма констатирани големи нарушения. Дадени са препоръки за редовно осигуряване на предпазни ръкавици и поставяне на табели „Внимание води се сеч”. Към края на годината са съставени 40 бр. актове, като всичките са по ЗГ. 
През 2025 г. са извършвани множество  проверки на документи и терен от Регионална дирекция по горите, гр. Сливен. От съставените протоколи от извършената проверка става ясно, че дейностите извършвани от ,,ДГС Твърдица” са извършени съгласно националното законодателство и няма констатирани нарушения.  
През 2025 г. бе извършен мониторинг на хода на естественото възобновяване. Може да се заключи, че на територията на ТП ,,ДГС Твърдица” има много добро естествено възобновяване в обекти, в които сечта е приключила.  
Ловностопанската територия на ТП ,,ДГС Твърдица” е разделена на ДУ “Бяла паланка 2”; ДУ “Бяла паланка 3”; ДУ ,,Малката река’’; ДУ ,, Голямата река’’; ДУ „Козаревска река”; ДУ „Меджерлик”; ДУ „Шешкинград-Запалня”, ДЛСР ,, Жълт Бряг’’ БИСД; ДЛСР ,,Елова река’’ БИСД, и ловностопански райони, предоставени за стопанисване на ловни сдружения: ЛРД Червенаково, ЛРД Бяла паланка, ЛРД Боров дол, ЛРД Козарево, ЛРД Сборище, ЛРД Шивачево и ЛРД Твърдица. Предоставените ловностопански райони се стопанисват от съответните ловни дружини. От направените проверки за изпълнение на ловностопанските мероприятия е установено, че полагат необходимите грижи за дивеча, произтичащи от ЗГ и ППЗЛОД. За всички ловностопански райони са раздадени контейнери за проби за Африканска чума по свинете (АЧС). На територията на стопанството има 11 бр. ями за странични животински продукти (СЖП), съгласно указания на ИАГ и изисквания на БАБХ. 

В обхвата на ДГС „Твърдица” са определени територии с висока консервационна стойност както следва:

 ВКС 1.  Касае опазването на биологичното разнообразие и защитените територии и зони, в които са съсредоточени глобално, регионално или национално значими стойности за биоразнообразието. 
· ВКС 2. Гори с жизнено способни популации на месни видове, сравнително неповлияни от човешката дейност, формиращи ландшафт, в който видовете съществуват при естествени условия на разпространение. 
· ВКС 3. Горски територии, представляващи редки, застрашени или изчезващи екосистеми, или съдържащи се в такива, включително гори във фаза на старост. 
· ВКС 4. Горски територии, които изпълняват важни природни функции в критични ситуации (единствени източни на вода; за регулиране на водния отток; с противоерозионно значение и др.). 
· ВКС 5. Горски територии с решаващо значение за осигуряване на основните нужди на местното население (поминък, препитание, битови нужди, здраве и др.)  
· ВКС 6. Горски територии с решаващо значение за съхраняване културни ценности и традиции, религиозна и етническа идентичност. 

На територията на ,,ДГС Твърдица” има обявени редица защитени територии (ЗТ), които отговарят на т.1 от ВКС 1.1. По смисъла на Закона за защитените територии, Общата площ на защитените територии възлиза на  2364,0 ха.
Съгласно последните действия по изграждането на Национална екологична мрежа „Натура 2000” на територията на страната, към  ВКС 1.1. т.4 идентифицираните защитени зони по смисъла на Закона за биологичното разнообразие на територията на ДГС “Твърдица” са четири. Три от защитените зони са от Националната екологична мрежа НАТУРА 2000 по Директивата за местообитанията, а една защитена зона е обявена по Директивата за птиците. Защитените зони на територията на ДГС „Твърдица” са: 
1. Защитени зони от Националната екологична мрежа Натура 2000 в частта и по директива 92/43/ЕЕС за опазване на природните местообитания и на дивата флора и фауна. 

· Защитена зона за опазване на природните местообитания „Река Блягорница” – BG 0000612 границите са одобрени с Решение на Министерски съвет № 122 от 02.03.2007 г.  общата площ в инвентаризираните територии възлиза на 25,2 ха, от която залесена 23,9 ха и незалесена 1,3 ха.
· Защитена зона за опазване на природните местообитания „Река Тунджа 1” – BG 0000192 границите са одобрени с Решение на Министерски съвет № 122 от 02.03.2007 г. и изменено с Решение  № 811 от 16.11.2010 г. на Министерския съвет. Обявена със Заповед № РД-317 от 31 март 2021 г. на МОСВ. Площта на горски територии е 79,3 ха, от която залесена 72,1 ха и незалесена 7,2 ха.
· Защитена зона за опазване на природните местообитания „Твърдишка планина” – BG 0000211 границите са  одобрени с Решение на Министерски съвет № 661 от 16.10. 2007 г. Обявена със Заповед № РД-326 от 31 март 2021 г. на МОСВ площта на горските територии е 8501,4 ха, която залесена 8062,3 ха и незалесена 439,1 ха.

1. Защитени зони от Националната екологична мрежа Натура 2000 в частта и за опазване на местообитанията и съхраняване на птиците по директива 79/409/ЕЕС. 

 Защитена зона за опазване на дивите птици ,,Язовир Жребчево’’ – BG 0002052 с Решение  № 122/02.03.2007 г. на Министерски съвет и Заповед № РД-749/24.10.2008 г. на Министъра на околната среда и водите, общата и площ в инвентаризираните територии възлиза на 12,1 ха, от която залесена 10,8 ха и незалесена 1,3 ха.
Основната част от горите на територията на ТП ,,ДГС Твърдица” са включени в различните категории ВКС. В някои случаи един и същи подотдел попада в повече от една консервационна стойност. Това прави гората в този подотдел особено значима за поддържане  и   повишаване   на  всички  идентифицирани  консервационни  стойности. В такива случаи се прилагат препоръките и ограниченията за стопанисване и мониторинг, които имат строг режим по отношение на прилагането на горскостопанските дейности. Мониторингът на тези Гори с висока консервационна стойност, включва извършване на периодични наблюдения и анализ на състоянието на вида гора, чрез теренни наблюдения и разработване и прилагане на Система за провеждане на мониторинг на биологичното разнообразие и горите с висока консервационна стойност. Системата за мониторинг на биологичното разнообразие е система, проследяваща и обобщаваща промените в биологичното разнообразие в горите управлявани от ТП ,,ДГС Твърдица” в дългосрочен план. Това се осъществява чрез систематизирани дългосрочни наблюдения на елементите на биологичното разнообразие, съпроводени със събиране, обработка, съхранение на данни от една страна и чрез системата си за оценка и анализ на въздействията върху биологичното разнообразие, неговото състояние и мерките, които се предприемат за предотвратяване на загубата му от друга. Провеждането на мониторинг е основен инструмент в помощ при взимане на управленчески решения, имащи отношение към опазването на биологичното разнообразие, като заедно с това обслужва нуждите от информация на възможно най-широк кръг ползватели.  
Разработени са формуляри за теренно попълване от работещите в горите, управлявани от ТП ,,ДГС Твърдица”. Приложени са и снимки в доклада за ГВКС за правилното разпознаване на установените растителни и животински видове с консервационна стойност за територията на стопанството.
Във връзка с мониторинга за наличие на ВКС са разработени формуляри за растителни и животински видове  и местообитания. Формулярите се попълват от горския надзирател и началник участъка при всяко теренно посещение и преди маркиране на насаждение предвидено за провеждане на горскостопански дейности. Обобщават се и се съхраняват в досиетата на насажденията. Обобщават се съобразно предписанията в доклада за ГВКС и се предоставят при поискване от заинтересованите страни. 
За изминалата 2025 г. са извършени наблюдения на екземпляри и/или популации от  ВКС 1.2 и 1.3 и са попълнени формуляри за установяване, присъствие и състоянието им. 
Проведена е пролетна таксация на дивата свиня, както и на останалите видове, обект на лов. Данните показват, че драстично е намалял запаса на дивата свиня, а при останалите видове – има стабилна популация. Анализът сочи, че дейностите на ТП ,,ДГС Твърдица” не оказват отрицателно влияние върху тях. 
При всяка подготовка на технологичен план на съответния подотдел, се отразяват съответните консервационни стойности. На базата на проведените мониторингови наблюдения се разписват и специфични предписания за изпълнение на горскостопанските дейности с цел съхраняване на установените консервационни стойности. На терен от служителите на ТП ,,ДГС Твърдица” се следи за правилното прилагане на поставените за спазване на допълнителните изисквания по отношение на ГВКС.
Всички мероприятия които са залегнали в горскостопанския план и различните процедури са проектирани съгласно националното законодателство и принципите на във връзка с изискванията на националния стандарт горска сертификация с цел предотвратяване, намаляване и възможно най-пълно отстраняване на предполагаемите отрицателни въздействия. 
Анализът от извършения мониторинг до момента показва, че горите в обособените ВКС са в добро здравословно състояние, дължащо се на добрите практики на правилно поддържане и стопанисване на горите в тях. Резултатите от лесопатологичните обследвания  и сигнални листове се изпращат в Лесозащитна станция гр. Варна. Стопанството прилага мероприятия за предотвратяване и свеждане на почвената ерозия в следствие на ГСМ до минимум. В насажденията с изведени сечи има налична в достатъчно количество мъртва (стояща и лежаща) дървесина. Относно въздействието на мероприятията върху биоразнообразието, в листовете за предварителна идентификация на ключови елементи и технологичните планове, са дадени препоръки , които се спазват. Проведените лесокултурни дейности се отразяват положително върху  развитието на културите и младите насаждения. Вследствие на изведените сечи върху подраста са установени минимални повреди, както и върху оставащия след сечта дървостой. Мониторингът обхваща и естественото възобновяване на горите на територията на ТП ,,ДГС Твърдица”. През последното десетилетие се наблюдава много добро естествено възобновяване. Това оптимално възобновяване отговаря на екологичните фактори на местообитания и типа гора в ТП ,,ДГС Твърдица” и предполага по-висока продуктивност на гората. От анализа на извършения мониторинг, ТП ,,ДГС Твърдица” приключва 2025 година с положителен финансов резултат и висока оценка на ефективност и продуктивност на стопанството.
Анализирайки данните представени по-горе може да се заключи, че ТП                     ,,ДГС Твърдица” приключва 2025 г. само с позитивни екологични и социални външни ефекти от своята дейност и управление. Като примери от това могат да бъдат посочени следните:
· осигуряването на питейна вода от добре поддържаните гори във вододайни зони; 
· осигуряването на чист въздух и микроклимат; 
· създаването на добри условия за съществуване на генетично и биологично многообразие в горите, които са стопанисвани по щадящ за природата начин и др.; 
· поддържане на местообитания на множество видове; 
· поддържане на екосистеми; 
· залесявания с подходящи видове на мястото на настъпили природни нарушения или пожари; 
· възстановяване на покритието с гора след антропогенни и природни нарушения; 
· охрана на горските територии и ресурси;  
· задоволяване на нуждите от дървесина, НДГП и лов;  
· осигуряването на достъп до гората (за рекреация, туризъм, събиране на НДГП и др.) в следствие изграждането на горски пътища; 
· осигуряването на добри условия за естетическа наслада; 
· поддържане на туристически маршрути; 
· съвместни дейности с училища, кметства, други организации; 
· осигуряване на обучения и информация; 
· осигуряване на работни места;  
· предоставяне на дървен материал или финансови средства като дарения; 
· подпомагане на местните общности в критични ситуации (спасителни акции, гасене на пожари, разчистване на пътища и др.) и много  други. 

